Slik blir Margarets Eurovision-semifinale
Dermed er det bare fire låter igjen i feltet når hun har sunget «I Feed You My Love» i Malmö den 16. mai. For første gang er det arrangørene som har bestemt plasseringen til de forskjellige låtene, og torsdag ble rekkefølgen offentliggjort. - Vi er glade for denne regelendringen. Nå har vi kunnet planlegge ordningen på bidragene utfra hvordan hver låt best bygger et spennende, variert og dynamisk program. Vi blander forskjellige musikalske og sceniske uttrykk i løpet av konkurransen så vi kan yte hvert enkelt bidrag mer rettferdighet, sier produsent Martin Österdahl til SVT.I semifinalen i 2005 hadde også Norge startnummer 13. Da gikk det riktig så bra for Wig Wam - rett til finale hvor de til slutt endte på 9. plass. Norge og Margaret Berger er blant favorittene i konkurransen, ifølge nettstetdet Oddschecker, som sammenlikner odds fra en rekke bookmakere. Danmark, som foreløpig ligger best an, starter som nummer fem i den første semifinalen. Margaret Berger synger i den andre semifinalen, og det som ifølge bookmakerne er hennes største konkurrenter der er Georgia og Aserbajdsjan. Første semifinale: 1. Østerrike 2. Estland 3. Slovenia 4. Kroatia 5. Danmark 6. Russland 7. Ukraina 8. Nederland 9. Montenegro 10. Litauen 11. Hviterussland 12. Moldova 13. Irland 14. Kypros 15. Belgia 16. Serbia Andre semifinale: 1. Latvia 2. San Marino 3. Makedonia 4. Aserbajdsjan 5. Finland 6. Malta 7. Bulgaria 8. Island 9. Hellas 10. Israel 11. Armenia 12. Ungarn 13. Norge 14. Albania 15. Georgia 16. Sveits 17. Romania
Norges bidrag til Eurovision, Margaret Berger, synger som nummer 13 av 17 i sin semifinale.